*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

*PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-2180/21

Sarajevo, 06.12.2021. godine

**Z A P I S N I K**

**27.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 30.11. i 21.12.2021. godine**

Sjednica je počela u 10.04 u Hotelu Hills na Ilidži.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Husein Topčagić, Edita Mazić, Ankica Kolar-Jurčević, Elma Đogić i Boro Krišto.

Zapisnik 26. redovite sjednice usvojen je bez primjedbi.

Zastupnička pitanja

Husein Rošić pokrenuo je inicijativu, u ime devet zastupnika s područja USK, prema premijeru Vlade FBiH, Federalnom ministarstvu rada i socijalne politike i Federalnom zavodu MIO, za rješavanje diskriminacije prema umirovljenicima koji primaju mirovine temeljem Sporazuma o međusobnim pravima i obvezama u sporovođenju MIO a područja općina Ključ, Sanski Most, Bosanaski Petrovac i Bosanska Krupa.

Narednu inicijativu uputio je JP Ceste Federacije BiH, kojom traži da pokrene postupak prekategorizacije lokalne ceste na području Grada Cazina od Šturlića do graničnog prijelaza za međunarodni promet Hadžin Potok, u regionalnu cestu, jer je ovaj granični prijelaz od značaja za Bosnu i Hercegovinu a i Hrvatsku.

Kazao je da je Odbor za ekonomsku i financijsku politiku jednoglasno usvojio Inicijativu za izmjene i dopune Pravilnika o primjeni Zakona o naplati PDV-a, te je kazao da će istu obrazložiti zastupnica Zubić.

Sanela Prašović-Gadžo pitanja je postavila Vladi FBiH i premijeru Novaliću, a u svezi informacije o ugovorenim i posebnim uslugama, trensparentnost rada Vlade FBiH u implementaciji reformskih procesa – koliko djelatnika radi u Uredu za odnose s javnošću Vlade FBiH, zašto su proveli postupak nabave i izdvojili 814 tisuća i 905 konvertibilnih maraka za usluge PR promocije, kada istovremeno imaju Ured za informiranje, temeljem kojih saznanja, analiza, informacija su utvrdili opravdanost predmetne nabave? Kada i gdje je objavljen javni poziv, u kojim oglasima, koliko se tvrtki prijavilo na javni poziv, koliko je bilo članova povjerenstva i tko su bili članovi povjerenstva? Traži da joj se dostavi potpisani ugovor između Vlade FBiH i Agencije ZPR, je li Vlada FBiH već uplatila avansno, odmah nakon donošenja odluke 04.11. , 814 tisuća i 905 konvertibilnih maraka Agenciji ZPR, je li u taj iznos uračunat PDV. Traži da joj se po svakom modulu dostave sljedeće informacije: koje aktivnosti se provode u modulu, koji je vremenski rok izvršenja usluga, jesu li su neke usluge već izvršene, pregled aktivnosti usluga, troškovnik za svaku aktivnost i izvješće o realiziranim uslugama i onim uslugama koje se planiraju realizirati, uz preciznu novčanu vrijednost i točan vremenski okvir trajanja. Traži od premijera i Vlade FBiH da ove informacije dostavi u roku od 15 dana kako predviđa Poslovnik.

Mara Đukić pokrenula je inicijativu prema Vladi FBiH, u svezi izdvajanja dodatnih sredstava za preventivne preglede u Federaciji. Predlaže da se kroz proračun za narednu godinu planiraju i izdvoje sredstva u iznosu od 2 milijuna konvertibilnih maraka za programe preventivne zaštite stanovništva od prvenstveno malignih bolesti.

Narednom inicijativom traži od Federalnog ministarstva zdravstva da pokrene aktivnosti vezane za rješavanje problema transplantacija kod bubrežnih bolesnika.

Sanela Klarić osvrnula se na intervenciju građana s rijeke Sanice, Općina Kljuć, gdje se implementira Projekt obaloutvrda ove rijeke, na način da se ne poštuje da je to rijeka prve kategorije, zaštićena rijeka po standardima FBiH i nakon izlaska federalne inspekcije, a kada je tražila sastanak nije dobila odgovor. Uputila je inicijativu kojom traži da se dostavi hodogram

svih procedura i zakonom propisanih dozvola koje mora proći nalogodavac, izvođač radova da bi počeo radove na vodi prve kategorije, a osobito da bi se strojevima koje idu u rijeku narušio diverzitet. Što se tiče željezničkog prometa, s kolegicom Melank je imala sastanak s predstavnicima iz Ilijaša tamo se dogodila nesreća na željezničkoj pruzi. Pokrenula je inicijativu prema Ministarstvu prometa, Vladi FBiH i Ministarstvu prometa i komunikacija, koliko je novaca i u koju svrhu planirano da se uloži u razvitak i održavanje željezničkog prometa u prvom polugodištu 2021. godine i koliko je novca u prvom polugodištu ove godine izdvojeno za željeznički promet. Također, pokrenula je inicijativu za obnovu željezničkih postaja koje su u lošem stanju.

Amela Kuskunović ponovno pokreće inicijativu prema Zavodu za javno zdravstvo Federacije BiH i Federalnom ministarstvu zdravstva, vezanu za jedinstvenu potvrdu o cijepljenju u svim kantonima.

Naredna inicijativa upućena je premijeru Novaliću s žurnim zahtjevom ka Vijeću ministara i ministrici Gudeljević, Europskome povjerenstvu, SZO da građanima Federacije i Bosne i Hercegovine osigura digitalni zeleni karton s QR kodom priznatim u zemljama EU i svijeta, za cijepljenje građane na službenim jezicima Bosne i Hercegovine i engleskom jeziku.

Ilijana Dronjić traži informaciju od Federalne uprave za inspekcijske poslove i Federalnog ministarstva poljoprivrede, vodoprivrede i šumarstva o prodaji poljoprivrednih proizvoda, konkretno meda uz prometnice. Pita – tko je ovlašten za inspekcijski nadzor nad prodajom i kvalitetom meda i drugih pčelinjih proizvoda.

Nijaz Helez prvo pitanje uputio je vezano za Zaključak, koji se odnosi na Bolnicu za plućne bolesti u Travniku da se izdvoje sredstva u iznosu od 500 tisuća konvetribilnih maraka, te traži od Vlade FBiH konkretan odgovor.

Ponovno postavlja pitanje premijeru Novaliću i ministru Džindiću, a u svezi poduzeća Binas iz Bugojna i rješavanje problema zaposlenih u ovoj tvrtki.

Naredno pitanje upućeno je Vladi FBiH i ravnatelju MIO FBiH – zašto od kolovoza 2021. godine nema isplata posmrtnina iza umrlih umirovljenika, te dao obrazloženje.

Jasmina Zubić prvo pitanje uputila je Vladi FBiH i Federalnom ministarstvu rada i socijalne politike – hoće li se u planu rada Vlade FBiH za 2022. godinu naći Zakon o uvezivanju radnog staža, kojim će se propisati posebni postupak uvezivanja radnog staža i za pojedine djelatnike koji su stekli uvjete za mirovinu, a nemjau uplaćen radni staž, a bili su zaposleni u poduzećima koja su u stečaju ili u poduzećima koja su privatizirana, a privatizacije nisu uspjele i oni nemaju adrese na koju da se obrate.

Naredno pitanje uputila je Upravnom odboru za neizravno oporezivanje – u kojoj fazi je realizacija Inicijative ministra vanjske trgovine i ekonomskih odnosa Staše Košarca za pokretanje postupka izmjene i dopune Pravilnika o primjeni Zakona o porezu na dodatnu vrijednost, u cilju poboljšanja uvjeta poslovanja i stimuliranja investicija u slobodne zone. Ovu inicijativu prihvatila je i Vlada FBiH i predložila ministru da istu pokrene kod Upravnog odbora Uprave za neizravno oporezivanje.

Marina Mujkanović prvo pitanje uputila je Vladi FBiH i Federalnom ministarstvu rada i socijalne politike – je li realizirana Inicijativa od 03.10.2019. godine, koja se tiče obveze Vlade FBiH i resornog ministarstva da u Proračunu za 2020. godinu planiraju sredstva u iznosu od 300 tisuća konvertibilnih maraka za sanaciju Zavoda za zbrinjavanje mentalno invalidne djece i omladine Parazić, ista incijativa usvojena je i na 16. redovitoj sjednici i njome je bilo predviđeno da se planiraju sredstva za upošljavanje dva psihologa i dva pedagoga.

Naredno pitanje uputila je Federalnoj upravi za inspekcijske poslove – kada će sukladno sa svojim nadležnostima naložiti gospodarskom subjektu Rudnik mrkog uglja Kakanj uspostavu monitoringa i određivanja kvalitete zraka, razine buke i kvaliteta zemljišta na području MZ Donji Kakanj, Karaulsko polje a u cilju utvrđivanja prekoračenja zakonom propisanih graničnih vrijednosti i koncentracije zagađujućih mjeriIa i poduzimanje odgovorajućih mjera za rješavanje.

Traži provođenje mjera po pitanju emisije prašine i buke na području MZ Donji Kakanj da analizu izvrši relevantna laobratorija koja će dati točne i pouzdane podatke i koja nije naklonjena operateru.

Posljednje pitanje uputila je Federalnom ministarstvu okoliša i turizma, Agenciji za vodno područje rijeke Save i Federalnoj inspekciji, a u svezi izdavanja okolinske dozvole klaonici Bešlić iz Zenice.

Samira Begić pokrenula je inicijativu prema Federalnom ministarstvu zdravstva i Zavodu za javno zadravstvo Federacije BiH, kojom se zadužuje Federalno ministarstvo zdravstva i Zavod za javno zadravstvo Federacije BiH, da poduzmu sve neophodne korake za izmjene standarda i normativa zdravstvene zaštite, nomenklature usluga u Federaciji BiH, takozvana Plava knjiga iz 2014. godine, pratećih pravilnika koji reguliraju rad medicinsko-biokemijskih laboratorija na području Federacije BiH, na način da svaki medicinsko-biokemijski laboratorij, od primarne do tercijarne razine za voditelja mora imati specijalistu medicinske biokemije odnosno specijalistu medicinske biokemije laboratorijske dijagnostike, te obrazložila inicijativu.

Safer Demirović pitanja je uputio Vladi Federacije BiH – u kojim gospodarskim društvima, javnim poduzećima, javnim ustanovama, agencijama i fondovima Vlada FBiH je imenovala članove upravnih i nadzornih odbora i kolika je njihova mjesečna naknada za članove, odnosno predsjednike. Je li Vlada FBiH poduzela bilo kakve aktivnosti u svezi nepravilnosti utvrđenih u nedavno objavljenom izvješću o financijskoj reviziji operatora za obnovljive izvore energije i energetsku učinkovitost.

Miomirka Melank obratila se u ime institucija kulture, koje su ove godine značajno financijski ugrožene, a posebice se odbraća u ime Umjetničke galerije BiH koja je jako financijski ugrožena. Federalno ministarstvo kulture i športa s ministricom Zorom Dujmović, iz godine u godinu ne dodjeljuje sredstva iz transfera za institucije znanosti i kulture od zanačaja za BiH sukladno odlukama i zaključcima Vlade FBiH. Te odluke su donijete 2013. i 2014. godine, posebice se ističe nalog Vlade FBiH da se putem transfera za institucije znanosti i kulture od značaja za BiH izdvoji iznos od 600 tisuća konvertibilnih maraka isključivo za financiranje umjetničke galerije, povijesni muzej, muzeje književnosti i kazališne umjetnosti. Međutim, ova sredstva su preraspodijeljena i na institucije koje nisu bile označene kao institucije od važnosti za BiH i kada se novac dijelio po novoustanovljenim kriterijima. I Ured za reviziju je to u svom izvješću naznačio. Traži da se postupa po Odluci Vlade iz 2013.godine i da se sredstva vrate institucijama prema toj Odluci.

Adisa Kokić Hinović prvo pitanje uputila je Federalnom ministarstvu rada i socijalne politike – u kojoj fazi je implementacija prasude Hadžimejlić i drugi protiv BiH, Europskoga suda za ljudska prava u pogledu izmjene relevantnog zakonodavstva i zašto se čeka šest godina.

Naredno pitanje uputila je Federalnom ministarstvu energije, rudarstva i industrije, a u svezi Zakona o korištenju obnovljivih izvora energije i učinkovite kogeneracije u FBiH, te pita, u kojoj fazi je realizacija izrade ovog Zakona.

Pokrenula je inicijativu prema Vladi FBiH, kojom traži da se dostave strateški dokumenti za mlade, izvješće o mladima u Federaciji BiH u prethodnoj godini a shodno Zakonu o mladima u FBiH.

Naredna inicijativa upućena je Federalnom ministarstvu zdravstva, kojom traži da se sačini analiza izvješća o implementaciji Zakona o liječenju neplodnosti biomedicinski potpomognutoj oplodnji po kantonima i da se ista dostavi.

Adis Arapović postavio je set pitanja Vladi FBiH, a u svezi primanja rukovoditelja u organima uprave, institucijama i poduzećima u većinskom vlasništvu Vlade FBiH – traži pregled neto plaća i koeficijenata svih ravnatelja i rukovoditelja organa uprave, institucija i poduzeća u većinskom vlasništvu Federacije BiH.Daje li Vlada odnosno premijer suglasnost na visinu plaća svim ravnateljima, rukovoditeljima organa uprave, institucija i poduzeća u većinskom vlasništvu Vlade FBiH. Traži informaciju, koliko su i kojim ravnateljima i rukovoditeljima umanjene neto plaće ili koeficijenti tijekom 2020. i 2021. godine, a kome su povećani.

Urgencija je upućena Federalnom ministarstvu zdravstva, budući da je uputio pitanja i urgenciju, a nije dobio odgovor, te je ponovio neke od njih, a vezani su za kovid; kako se utvrđuje uzrok smrti od kovida, radi li se obdukcija onih čija smrt je povezana s kovidom, a ako se ne radi, kako se prave zbirna izvješća, a od tih izvješća pravi se generalna epidemiološka slika u FBiH. Zašto je mali procent cijepljenih i zašto građani odbijaju cjepivo. Kolikom broju cjepiva je istekao rok i jesu li ta cjepiva donirana, ako su kupljena od proračunskog novca i zašto se nije stiglo upotrijebiti ili nekome donirati tko bi ih upotrijebio.

Petar Galić osvrnuo se na odgovor na postavljeno pitanje, u svezi transfera sredstava općinama i gradovima iz proračuna FBiH, gdje osam općina nije dobilo nikakva sredstva, te ponovo traži da mu se dostave ocjene svih pojedinačnih projekata dostavljenih od strane jedinica lokalne samouprave.

Ahmed Džubur pokrenuo je inicijativu vezanu za sjednicu Odbora za poljoprivredu, vodoprivredu i šumarstvo Zastupničkoga doma Parlamenta FBiH, gdje je jednoglasno donesena Inicijativa da se Vlada FBiH i resorno ministarstvo upoznaju a stavom Odbora da se u Proračun za 2022. godinu unese iznos predviđen Zakonom od 150 milijuna konvertibilih maraka za sektor poljoprivrede, budući da je jako loš tretman poljoprivrede posebice u prošloj i pretprošloj godini.

Naredna inicijativa vezana je za štrajk upozorenja zdravstvenih djelatnika u Konjicu, te traži da Federalno ministarstvo zdravstva koordinira po povom pitanju s ministarstvom zdravstva Hercegovačko-neretvanjskog kantona.

Elzina Pirić kazala je da nije dobila odgovor od Vlade FBiH i Elektroprivrede BiH te traži urgenciju.

Pitanje je postavila Vladi FBiH i Federalnom ministarstvu energije, rudarstva i industrije – kada će imenovati Nadzorni odbor RMU Banovići sukladno članku 247. stavak 1. Zakona o gospodarskim društvima.

Adnan Efendić kazao je da je dobio odgovor od Federalnog ministarstva okoliša i turizma vezano za dvije inicijative, prva se odnosila na donošenje Uredbe o subvencioniranju kupovine i korištenja ekološki prihvatljivih vozila, te je odgovoreno da ovo pitanje treba riješiti kroz Zakon o zaštiti okoliša i energetske učinkovitosti, te inicira ovu inicijativu prema ministarstvu. Druga inicijativa se odnosila na izmjenu Uredbe o visini godišnjih nakanada za javne ceste koje su plaćene pri registraciji motornih i priključnih vozila i odgovor ministarstva je bio da se ovo pitanje riješava kroz Zakon o cestama, te ovu inicijativu upućuje Federalnom ministarstvu prometa i komunikacija.

Pitanje je uputio prema radnim tijelima Zastupničkoga doma Parlamenta FBiH, a koja su mjerodavna za razmatranje tragedije nakon komplikacija prilikom opercije dvogodišnje djevojčice Džene Gadžun, odnosno Povjerenstvu za zaštitu ljudskih prava i sloboda, Povjerenstvu za sigurnost, Odboru za zdravstvo i Odboru za rad i socijalnu zaštitu – zašto nisu razmatrali i poduzeli određene radnje po ovome pitanju. Smatra da su ova radna tijela morala razmatrati i zauzeti stav po pitanju ovog događaja, je li reakcija izostala jer su u pitanju istaknuti članovi nekih političkih staranaka. Zahtijeva da se što žurnije zakažu sjednice navedenih radnih tijela, te u parlamentarnu proceduru upute zaključci koji će biti ohrabrujući za građane Bosne i Hercegovine, te da se spriječe ovakve i slične tragedije u budućnosti.

Meliha Bijedić traži od Vlade FBiH detaljno izvješće o utrošku sredstava u zdravstvene institucije tiejkom 2019. i 2020. godine za vrijeme pandemije koronavirusa, koliko je utrošeno sredstava, na koji način i u koje svrhe po zdravstvenim institucijama u Federaciji BiH.

Azra Hadžić traži od Federalnog zavoda zdravstvenog osiguranja da dostavi izvješće o broju osoba imenom i prezimenom, koja su tijekom 2021. godine stekla i ostvarila pravo na liječenje u inozemstvu preko Federalnog zavoda zdravstvenog osiguranja.

Pokrenula je inicijativu za uvođenje jednokratne pomoći Vlade FBiH svim nezaposlenim rodiljama u Federaciji u iznosu od pet stotina konvertibilnih maraka, obzirom na nejednak tretman rodilja po kantonima.

Narednu inicijativu pokreće zajedno sa kolegama Adisom Arapovićem i Zlatkom Kravićem za žurno donošenje Uredbe Vlade FBiH, kojom bi se zaustavila i spriječila nova poskupljenja osnovnih životnih namirnica, nafte i naftnih derivata, kroz intervenciju na marži i uporabu robnih rezervi. Također, naredna inicijativa se odnosi na uvođenje trinaeste mirovine svim umirovljenicima s minimalnim i nižim mirovinama u Federaciji BiH, obzirom na njihov težak položaj.

Data je stanka pet minuta.

Nakon stanke prešlo se na izmjene i dopune dnevnoga reda.

Predsjedatelj je kazao da je u konzultaciji s članovima Kolegija povukao s dnevnoga reda Prijedlog Zakona o građevnom zemljištu.

U raspravi o dnevnome redu sudjelovali su: Dževad Adžem i Jasmina Zubić.

Prijedlog da se u dnevni red uvrsti točka – Prijedlog Zakona o izvanrednom usklađivanju mirovina ostvarenih po zakonu o službi u oružanim snagama, predlagatelja Zijata Mušića, skraćeni postupak, usvojen je s 69 glasova za, bez glasova protiv i s jednim uzdržanim glasom.

S 74 glasa za, bez glasova protiv i bez suzdržanih glasova, usvojen je sljedeći:

D N E V N I R E D

1. Informacija Vlade FBiH o epidemiološkoj situaciji COVID – 19 na dan 01.11.2021. godine s prijedlogom naredbi i preporuka Kriznog stožera Federalnog ministarstva zdravstva,
2. Prijedlog Zakona o izmjeni Zakona o utvrđivanju i ostvarivanju potraživanja građana u postupku privatizacije – skraćeni postupak,
3. Prijedlog Zakona o izmjenama i dopunama Zakona o sukobu interesa u organima vlasti u Federaciji Bosne i Hercegovine, predlagatelji: Irfan Čengić i Elmedin Konaković – skraćeni postupak,
4. Prijedlog Zakona o izvanrednom usklađivanju mirovina ostvarenih po zakonu o službi u oružanim snagama, predlagatelj Zijat Mušić – skraćeni postupak,
5. a) Izvješće o radu i poslovanju JP Elektroprivreda HZHB d.d. Mostar za 2019. godinu,

b) Izvješće o poslovanju JP Elektroprivreda HZHB d.d. Mostar za 2020. godinu,

6. a) Izvješće o poslovanju JP Elektroprivreda BiH d.d. Sarajevo za 2019. godinu,

b) Izvješće o poslovanju JP Elektroprivreda BiH d.d. Sarajevo za 2020. godinu,

7. Informacija FMERI o stanju u rudnicima u FBiH,

8. Informacija o implementaciji Projekta izgradnje brze ceste Sarajevo-Goražde

dionica Tunel Hranjen – Faza -1,

1. Informacija o Pravilniku o dinamici zamjene fiskalnih sustava u Federaciji BiH,
2. Informacija Federalnog ministarstva energije, rudarstva i industrije o statusu projekta izgradnje Bloka 7 – TE Tuzla;
3. Zaključak u svezi Odluke Ustavnoga suda Bosne i Hercegovine, broj U-7/21 od 23.09.2021. godine,
4. Usvajanje zaključaka Zakonodavno-pravnog povjerenstva,
5. Usvajanje Zaključka Administracijskoga povjerenstva,
6. a) Usuglašavanje Prijedloga Zakona o reprezantativnosti sindikata i udruga poslodavaca

b) Usuglašavanje Prijedloga Zakona o izmjenama dopunama Zakona o provođenju kontrole zakonitosti korištenja prava iz oblasti braniteljsko-invalidske zaštite

1. Izbori i imenovanja.
2. **Informacija Vlade FBiH o epidemiološkoj situaciji COVID – 19 na dan 01.11.2021. godine s prijedlogom naredbi i preporuka Kriznog stožera Federalnog ministarstva zdravstva,**

Informaciju je dostavila Vlada FBiH.

Predstavnik Zavoda za javno zrdavstvo dao je dodatno obrazloženje.

U raspravi su sudjelovali: Alma Kratina, Belma Pojskić, Lana Prlić, Adin Huremović, Amela Kuskunović, Mara Đukić i Goran Akšamija.

Zastupnički dom Parlamenta FBiH primio je na znanje Informaciju Vlade FBiH o epidemiološkoj situaciji COVID – 19 na dan 01.11.2021. godine s prijedlogom naredbi i preporuka Kriznog stožera Federalnog ministarstva zdravstva.

1. **Prijedlog Zakona o izmjeni Zakona o utvrđivanju i ostvarivanju potraživanja građana u postupku privatizacije – skraćeni postupak**

Prijedlog Zakona utvrdila je Vlada FBiH.  
Prijedlog Zakona razmatrala su mjerodavna radna tijela i dostavila izvješća.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je s 52 glasa za, bez glasova protiv i bez suzdržanih glasova usvojeno.

U raspravi nitko nije sudjelovao.

S 59 glasova za, bez glasova protiv i bez suzdržaih glasova, usvojen je Prijedlog Zakona o izmjeni Zakona o utvrđivanju i ostvarivanju potraživanja građana u postupku privatizacije.

1. **Prijedlog Zakona o izmjenama i dopunama Zakona o sukobu interesa u organima vlasti u Federaciji Bosne i Hercegovine, predlagatelji: Irfan Čengić i Elmedin Konaković** – skraćeni postupak,

Prijedlog Zakona utvrdili su Irfan Čengić zastupnik u Zastupničkome domu Parlamenta FBiH i Elemdin Konaković izaslanik u Domu naroda Parlamenta FBiH.

Prijedlog Zakona razmatrala su mjerodavna radna tijela i dostavila izvješća.

Zastupnik Irfan Čengić dao je dodatno obrazloženje, te između ostalog kazao da su dva amandmana Adnana Efendića prihvaćena, a amandman Kluba zastupnika DF nije prihvaćen i dostavljen u roku predviđenim Poslovnikom.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što s 29 glasova za, bez glasova protiv i 28 suzdržanih glasova nije usvojeno, te će se razmatrati u formi Nacrta.

U raspravi nitko nije sudjelovao.

S 46 glasova za, bez glasova protiv i 14 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o izmjenama i dopunama Zakona o sukobu interesa u organima vlasti u Federaciji Bosne i Hercegovine, te smatra da može poslužiti kao dobar temelj za izradu prijedloga Zakona.

Zadužuje se predlagatelj da organizira i provede javnu raspravu u roku od 60 dana.

Zadužuje se predlagatelj da prilikom izrade Prijedloga Zakona ima u vidu sve sugestije, primjedbe i prijedloge iznijete u raspravi kao i one koje su dostavljene ili će biti dostavljene u pisanom obliku.

1. **Prijedlog Zakona o izvanrednom usklađivanju mirovina ostvarenih po zakonu o službi u oružanim snagama, predlagatelj Zijat Mušić** – skraćeni postupak

Prijedlog Zakona utvrdio je zastupnik Zijat Mušić.

Prijedlog Zakona razmatrala su mjerodavna radna tijela i dostavila izvješća.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se izjasne hoće li će se razmatrati po skraćenome postupku, a što temeljem pojedinačnog očitovanja, s 69 glasova za, bez glasova protiv i 14 suzdržanih glasova usvojeno.

Predlagatelj Zijat Mušić dao je dodatno obrazloženje Prijedloga zakona i amandmana kojega je podnio a koji je postao sastavni dio Prijedloga Zakona.

U raspravi su sudjelovali: Dževad Adžem, Hamdija Abdić i Tašo Dacić.

S 76 glasova za, bez glasova protiv i bez suzdržanih glasova, usvojen je Prijedlog Zakona o izvanrednom usklađivanju mirovina ostvarenih po zakonu o službi u oružanim snagama.

1. **a) Izvješće o radu i poslovanju JP Elektroprivreda HZHB d.d. Mostar za 2019.**

**godinu,**

**b) Izvješće o poslovanju JP Elektroprivreda HZHB d.d. Mostar za 2020.**

**godinu,**

Izvješća je dostavila Vlada FBiH.

Ispred JP Elektroprivreda HZHB obrazloženje je dao Anto Tutuš.

Ispred Odbora za energetiku, rudarstvo i industriju obrazlagao je Bahrudin Šarić.

U raspravi su sudjelovali: Sabina Ćudić, Damir Mašić, Petar Galić, Mujo Hasić i Irfan Čengić.

Izvješće o radu i poslovanju JP Elektroprivreda HZHB d.d. Mostar za 2019. godinu nije usvojeno (29 glasova za, 24 protiv i 15 suzdržanih glasova).

Izvješće o radu i poslovanju JP Elektroprivreda HZHB d.d. Mostar za 2020. godinu nije usvojeno (30 glasova za, 24 protiv i 15 suzdržanih glasova).

Klub zastupnika Naša stranka predložili su zaključke koji nisu usvojeni-Nakon provedene procedure revizije i objave Izvješća s preporukama od strane Ureda za reviziju institucija u Federaciji Bosne i Hercegovine za subjekte revizije koji imaju negativno mišljenje za Izvješće o reviziji financijskih izvješća i/ili Izvješće o usklađenosti, pokrene proceduru smjene imenovanih odgovornih osoba.Obvezuje se Vlada FBiH da po žurnome postupku izradi i u parlamentarnu proceduru uputi Izmjene Zakona o ministarskim, vladinim i drugim imenovanjima (“Službene novine Federacije BiH”, broj 12/03 i 34103) na način da će odgovorni javni službenik automatski razriješiti dužnosti imenovanu osobu u reguliranom organu ukoliko je subjekt prilikom revizije dobio negativno mišljenje za Izvješće o reviziji financijskih izvješćai/ili Izvješće o usklađenosti od strane Ureda za reviziju institucija u Federaciji BiH, (22 glasa za, 13 glasova protiv i 17 suzdržanih glasova).

Kub zastupnika SDP BiH predložio je zaključak koji nije usvojen-Zastupnički dom Parlamenta Federacije BiH traži od Vlade FBiH i resornog Ministarstva energetike, rudarstva i industrije da putem upravljačkih struktura pokrenu proceduru razrješenja i smjene menadžmenta Elektroprivrede BiH, (29 glasova za, 14 glasova protiv i 17 suzdržanih glasova).

Prema dogovoru, na rad se prešlo po **točki 7. dnevnoga reda.**

**7.Informacija Federalnog ministarstva energije rudarstva i industije o stanju u rudnicima u FBiH,**

Informaciju je dostavila Vlada FBiH.

Samostalni sindikat radnika rudnika FBiH je 29.11.2021. godine dostavio zahtjeve i obrazloženje zahtjeva Upravnoga odbora Samostalnog sindikata od čije realizacije zavisi pokretanje proizvodnog procesa u svim rudnicima u sastavu koncerna Javnog poduzeća Elektroprivreda BiH d.d. Sarajevo.

Ispred Vlade FBiH dodatno obrazloženje dao je premijer Fadil Novalić i ministar Nermin Džindić.

Generalni direktor Elekrtoprivrede BiH, Admir Andelija obradio se zastupnicima.

U raspravi su sudjelovali: Sabina Ćudić, Safer Demirović, Damir Mašić, Bahrudin Šarić, Samer Rešidat, Miomirka Melank, Senad Mašetić, Elzina Pirić, Sanela Klarić, Azra Hadžić, Irfan Čengić, Alma Kratina, Sanela Prašović-Gadžo, Hamdija Abdić, Jasmina Zubić, Suad Kaknjo, Husein Rošić, Hajrudin Žilić, Dževad Adžem, Nihad Čolpa, te direktor Andelija.

Data je stanka od pola sata, kako bi zasijedao Odbor za energetiku, rudarstvo i industriju.

Nakon stanke, glasovalo se o predloženim zaključcima Odbora za energetiku, rudarstvo i industriju.

Temeljem pojedinačnog očitovanja, s 59 glasova za, tri glasa protiv i s devet suzdržanih glasova, usvojen je sljedeći:

Z A K LJ U Č A K

1. Zastupnički dom Parlamenta FBiH daje punu potporu nastavku socijalnog dijaloga između predstavnika Sindikata rudara rudnika u FBiH i Uprave JP Elektroprivreda BiH i Vlade FBiH u cilju postizanja sporazuma o prekidu rada.
2. Program prestruktuiranja rudnika u FBiH nema alternativu i daje se potpora nastavku implementacije istog.
3. Zadužuju se JP Elektroprivreda BiH i Vlada FBiH da utvrde program financijskog plana uplate 430 milijuna KM za uvezivanje staža radnika u rudnicima u slijedećem odnosu: Vlada FBiH na minimalnu osnovicu da osigura sredstva, a JP Elektroprivreda BiH i rudnici razliku za ukupan iznos.
4. Zastupnički dom Parlamenta FBiH traži od Vlade FBiH i nadležnog ministarstva da donesu odluku o moratoriju na zapošljavanje administracijskog režijskog osoblja u rudnicima FBiH.

Klub zastupnika Naša stranka predložio je zaključak koji nije usvojen–obvezuje se Vlada FBiH i resorno ministarstvo da izrade i donesu Uredbu u obliku tehničke zabrane koju su dužne primjenjivati banke prema kojoj se ne dozvoljava isplata plaće onim poslodavcima koji istovremeno ne predaju naloge za uplatu doprinosa, (31 glas za, dva glasa protiv i 22 suzdržana glasa).

Klub zastupnika DF predložio je zaključak koji nije usvojen-Zastupnički dom Parlamenta Federacije BiH zahtijeva od premijera Vlade FBiH, Fadila Novalića, ministra Federalnog ministarstva energije, rudarstva i industruije u Vladi Federacije BiH Nermina Đindića I Generalnog direktora JP Elektroprivreda BIH d.d. Sarajevo Admira Andelije kao najodgovornijlh dužnosnika za nastalu krizu u energetskom sektoru koji nemaju rješenja za zaustavljanje eskalacije katastrofalnog stanja u rudnicima i prevazilaženje situacije koja dovodi u opasnost stabilnost energetskog sektora da podnesu ostavke na funkcije koje obnašaju. Zastupnički dom smatra da je nastala kriza posljedica nepridržavanja propisane dinamike programa restruktuiranja elektro energetskog sektora Federacije BIH od strane imenovanih kao najodgovrnijih u lancu odgovornosti, (21 glas za, 20 glasova protiv i devet suzdržanih glasova).

Azra Hadžić predložila je zaključak koji nije usvojen - Zastupnički dom Parlamenta Federacije BiH oštro osuđuje bilo kakve pokušaje povećanja cijena električne energije za domaćinstva i gospodarstvo, te zadužuje Vladu FBiH, resorno ministarstvo (FMERI) i upravu Elektroprivrede BiH da žurno zaustave takve pokušaje (23 glasa za, pet glasova protiv i 27 suzdržanih glasova).

**6. a) Izvješće o poslovanju JP Elektroprivreda BiH d.d. Sarajevo za 2019. godinu,**

**b) Izvješće o poslovanju JP Elektroprivreda BiH d.d. Sarajevo za 2020. godinu**

Izvješće je dostavila Vlada FBiH.

Izvješće su razmatrala mjerodavna radna tijela i dostavila izvješća.

Ispred Elektroprivrede BiH dodatno obrazloženje dao je Muhamed Kozadra.

U raspravi su sudjelovali: Damir Mašić, Bahrudn Šarić, Irfan Čengić, Alma Kratina, Mira Grgić, ta ispred Elektroprivrede BiH Muhamed Kozadra.

Izvješće o poslovanju JP Elektroprivreda BiH d.d. Sarajevo za 2019. godinu, nije usvojeno, 30 glasova za, 16 glasova protiv i 17 suzdržanih glasova.

Temeljem pojedinačnog očitovanja nije usvojeno Izvješće o poslovanju JP Elektroprivreda BiH d.d. Sarajevo za 2020. godinu, 35 glasova za, 17 glasova protiv i 15 suzdržanih glasova.

Klub zastupnika DF predložio je zaključak, koji temeljem pojedinačnog očitovanja nije usvojen - Zastupnički dom Parlamenta Federacije BiH zahtijeva od istražnih organa da uđu u sve rudnike Koncerna kao i rudnik u Banovicima, JP Elektroprivredu BiH dd Sarajevo i JP HZHB dd Mostar i istraže sve nepravilnosti koje su uzrokovale negativno poslovanje rudnika i dovele do ugroze elektorenergetske stabilnosti u državi, (41 glas za, pet glasova protiv i 27 suzdržanih glasova).

Klub zastupnika SDP predložio je zaključak, koji nije usvojen – Zastupnički dom Parlamenta FBiH traži od Vlade FBiH i resornog Ministarstva energetike, rudarstva i industrije da putem upravljačkih struktura pokrenu procedure razrješenja i smjene menadžmenta Elektroprivrede BiH (22 glasa za, šest glasova protiv i 36 suzdržanih glasova).

**8. Informacija o implementaciji Projekta izgradnje brze ceste Sarajevo-Goražde**

**dionica Tunel Hranjen – Faza -1,**

Informaciju je dostavila Vlada FBiH.

Predstavnik Vlade FBiH dao je dodatno obrazloženje.

U raspravi su sudjelovali: Mirsad Pindžo, Damir Mašić, Adnan Efendić, Ivan Boban, Tahir Nuhić, Nasiha Pozder, Dževad Adžem, Adin Huremović, Mujo Hasić, Alma Kratina, Suad kaknjo, Dževad Adžem, Bahrudin Šarić, te v.d. direktora Autocesta FBiH Elmedin Voloder.

Zastupnički dom primio je na znanje Informaciju o implementaciji Projekta izgradnje brze ceste Sarajevo-Goražde dionica Tunel Hranjen – Faza -1.

Odbor za promet i komunikacije predložio je zaključak.

S 60 glasova za, bez glasova protiv i bez suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH traži da mjerodavni organi utvrde sve eventualne nepravilnosti i odgovornost svih sudionika, koji su doveli do situacije spore implementacije i povećanja iznosa novca za Fazu 1 Projekta izgradnje brze ceste Sarajevo – Goražde, dionica tunel Hranjen.

Podržava se nastavak realizacije započetog Projekta i intenziviranje radova prema okončanju poslova izgradnje tunela Hranjen, uz poštivanje svih zakonskih obveza.

Zastupnički dom Parlamenta FBiH traži da mu se kvartalno dostavljaju izvješća o

nastavku poslova i dinamici realizacije ovog Projekta.

Klub zastupnika SDP BiH predložio je zaključak koji nije usvojen - Zastupnički dom Parlamenta FBiH traži od Vlade FBiH i J.P. Autoceste FBiH da žurno poduzmu sve potrebite radnje kako bi se zaštitio interes građana FBiH kada je u pitanju nepoštivanje potpisanog ugovora između Autoceste FBiH i izvođača radova na tunelu Hranjen, kako u financijskom segmentu, tako i u vremenskom razdoblju predviđenom za izvođenje radova, (30 glasova za, bez glasova protiv i 29 suzdržanih glasova).

Mirsad Pindžo predlozio je zaključke, koji nisu usvojeni - Zadužuje se JP Autoceste FBiH da detaljno obrazloži kako je i na temelju čega prihvatila da isplati izvođaču radova 97% ugovorene cijene za 35% fizičkog izvršenja posla, kao i kvaliteti izvedenih radova. Zadužuje se JP Autoceste FBiH da precizira za što će se koristiti nalazi ekspertske analize ako oni dođu (a to je već očito) kasno, jer su mjera JP Autoceste FBiH, za prevazilaženje, već predložene i pokrenute uz suglasnost Vlade. Zadužuje se Vlada FBiH da nakon što razmotri sve informacije i analize, razmotri otkazivanje povjerenja dosadašnjim sudionicima imprementacije projekta (JP Autoceste FBiH, IPSA, Euroasfal), te da precizno definira postupke, način izvršenja, kao i rokove za nastavak realizacije projekta brze ceste Sarajevo-Goražde. Rok za realizaciju prethodnih zaključaka je 60 dana s obvezom informiranja Zastupničkog doma. Obzirom da je Kantonalno tužiteljstvo Kantona Sarajevo po službenoj dužnosti, a na temelju sumnje postojanja nezakonitog djelovanja u svezi s ovim projektom, formiralo predmet i naložilo obavljanje predistražnih radnji, traži se od istog da po okončanju postupka o rezultatu informira Parlament FBiH, (28 glasova za, bez glasova protiv i 28 suzdržanih glasova).

1. **Informacija o Pravilniku o dinamici zamjene fiskalnih sustava u Federaciji BiH,**

Informaciju je dostavila Vlada FBiH.

Ispred Vlade FBiH dodatno obrazloženje dala je Melina Dudo.

U raspravi su sudjelovali: Damir Mašić, Lana Prlić, Irfan Čengić, Salko Zildžić, Husein Rošić, Hajrudin Žilić, i ministrica Jelka Milićević.

Zastupnički dom primio je na znanje Informaciju o Pravilniku o dinamici zamjene fiskalnih sustava u Federaciji BiH.

Klub zastupnika SDP BiH predložio je zaključak. Klub zastupnika SDA, također je predložio zaključke. Zaključak Kluba zastupnika SDP sadržan je u zaključcima Kluba zastupnika SDA.

S 54 glasa za, sedam glasova protiv i četiri suzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH traži od Federalnog ministarstva financija da stave izvan snage Pravilnik o dinamici zamjene fiskalnih sustava u Federaciji BiH.

Zadužuje se Vlada Federacije BiH da u parlamentarnu proceduru uputi novi Zakon o fiskalnim sustavima Federacije BiH kako bi se postojeća oblast unaprijedila.

Zastupnički dom Parlamenta Federacije BiH traži od Federalnog ministarstva financija i Vlade Federacije BiH da donesu provedbene akte kako bi se mogao implementirati Zakon o elektronskom potpisu Federacije BiH, “Službeni glasnik BiH” broj 91/06.

Prilikom usvajanja Proračuna Federacije BiH za 2022. godinu planirati potrebita financijska sredstva za subvencioniranje obveza prilagođavanja fiskalnih kasa, odnosno za provedbu sustava nakon usvajanja Zakona o fiskalnim sustavima.

1. **Informacija Federalnog ministarstva energije, rudarstva i industrije o statusu projekta izgradnje Bloka 7 – TE Tuzla;**

Informaciju je dostavila Vlada FBiH.

Informaciju je dodatno obrazložio izvršni direktor za kapitalne investicije JP Elektroprivreda BiH Senad Salkić.

U raspravi su sudjelovali: Mujo Hasić, Sanela Klarić, Irfan Čengić, Mirsad Čamdžić, Safer Demirović, Bahrudin Šarić, Sabina Ćudić, Damir Mašić, te Senad Salkić.

Zastupnički dom Parlamenta FBiH primio je na znanje Informaciju Federalnog ministarstva energije, rudarstva i industrije o statusu projekta izgradnje Bloka 7 – TE Tuzla.

Klub zastupnika Naša stranka predložio je zaključke, koji nisu usvojeni – obvezuje se Vlada FBiH da u roku od 60 dana u proceduru uputi sljedeće akte: Zakon o električnoj energiji, prijenosu i tržištu električne energije u FBiH, Zakon o gasu u FBiH, Zakon o korištenju obnovljivih izvora energije i učinkovite kogeneracije u FBiH, te da u roku od 60 dana: Implementira Uredbu 347/2013/EU, Izradi i usvoji plan energetske tranzicije FBiH kroz rad interdisciplinarnog tima koristeći iskustva pravedne tranzicije EU zemalja, Izradi akcijski plan za implementaciju Sofijske deklaracije u FBiH (19 glasova za, dva glasa protiv i 34 suzdržana glasa).

Klub zastupnika SDP BiH predložio je zaključke, koji nisu usvojeni-Zadužuje se Vlada FBiH i JP Elektroprivreda BiH d.d. Sarajevo da u roku od 90 dana izrade i dostave Parlamentu FBiH “Studiju procjene rizika nastavka projekta izgradnje Bloka 7-TE Tuzla” koja će sadržavati procjene rizika proisteklih iz neispunjavanja ugovora, odluka Energetske zajednice te svih rizika koji utječu na uspješnu realizaciju projekta. Pored studije iz točke 1. ovoga Zaključka, zadužuje se Vlada FBiH i JP Elektroprivreda d.d. Sarajevo da dostave Parlamentu FBiH rješenja za izgradnju Bloka 7-TE Tuzla ili alternativna rješenja. Zadužuje se Vlada FBiH da u roku od 30 dana dostavi Parlamentu FBiH informaciju o mogućnostima povrata avansnih sredstava te statusu kredita ukoliko se odustane od izgradnje Bloka 7-TE Tuzla, (24 glasa za, bez glasova protiv i 29 suzdržanih glasova).

1. **Zaključak u svezi Odluke Ustavnoga suda Bosne i Hercegovine, broj U-7/21 od 23.09.2021. godine,**

Ustavni sud BiH donio je odluku broj 7/21, 23.09.2021. godine kojom je utvrdio da Zakon o plaćama i drugim naknadama sudaca i tužitelja Federacije BiH nije sukladan članku 1. i 2. i članku 2.4 Ustava BiH, člankom 14. Europske konvencije za zaštitu ljudskih prava i temeljnih sloboda, člankom 1. Protokola 12. uz Europsku konvenciju za zaštitu ljudskih prava i temeljnih sloboda i člankom 26. Međunarodnog pakta o građanskim i političkim pravima.

Sukladno članku 247. Poslovnika, Presuda je upućena zastupnicima.

S 53 glasa za, bez glasova protiv i s jedanim suzdržanim glasom, usvojen je sljedeći:

Z A K LJ U Č A K

Zadužuje se premijer Vlade FBiH da sukladno obvezama iz Ustava FBiH osigura izvršenje Odluke Ustavnoga suda Bosne i Hercegovine, broj: U-7/21 od 23.09.2021. godine, odnosno da pripremi i u parlamentarnu proceduru dostavi propis sukladno navedenoj Odluci.

Prešlo se na rad po točki 13.

1. **Usvajanje Zaključka Administracijskoga povjerenstva**

Ispred Administracijskoga povjerenstva dodatno obrazloženje dao je Mladen Bošković.

U raspravi nitko nije sudjelovao.

S 60 glasova za, bez glasova protiv i bez suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH obvezuje Federalno ministarstvo financija da izmijeni članak 7. Procedura za obračun plaća i naknada u Riznici FBiH, na način da za obračun plaća za izabrane dužnosnike nije potrebna evidencija o radnom vremenu (Šiht lista).

1. **a) Usuglašavanje Prijedloga Zakona o reprezantativnosti sindikata i udruga poslodavaca**

**b) Usuglašavanje Prijedloga Zakona o izmjenama dopunama Zakona o**

**provođenju kontrole zakonitosti korištenja prava iz oblasti braniteljsko**

**invalidske zaštite**

a) Zastupnički dom Parlamenta FBiH je na 24. redovitoj sjednici održanoj 27.07.2021. godine usvojio Prijedlog Zakona o reprezentativnosti sindikata i udruga poslodavaca s jednim amandmanom kojeg Vlada FBiH nije prihvatila, ali ga je Zastupnički dom izglasao. Amamdnan se odnosi na članak 7., dodaje se novi stavak 3.

Dom naroda Parlamenta FBiH je na 14. redovitoj sjednici, održanoj 04.11.2021. godine usvojio Prijedlog Zakona o reprezentativnosti sindikata i udruga poslodavaca, ali nije usvojo amandman izglasan u Zastupničkome domu.

Predsjedatelj je pozvao zastupnike da se očituju o Prijedlog Zakona o reprezentativnosti sindikata i udruga psolodavaca u tekstu kako ga je usvojio Dom naroda Parlamenta FBiH. S 56 glasova za, bez glasova protiv i bez suzdržanih glasova, usvojen je Prijedlog Zakona o reprezantativnosti sindikata i uduga poslodavaca u tekstu kako je usvojen u Domu naroda Parlamenta FBiH.

b) Zastupnički dom Parlamenta FBiH usvojio je Prijedlog Zakona o izmjenama i dopunama Zakona o provođenju kontrole zakonitosti korištenja prava iz oblasti braniteljsko-invalidske zaštite na sjednici održanoj 23.03.2016. godine s jednom tehničkom ispravkom.

Dom naroda je na sjednici održanoj 08.12.2016. godine usvojio Prijedlog ovog Zakona, s jednim amandmanom kojeg je Vlada FBiH prihvatila: U članku 4. Prijedloga ovog Zakona iza stavka 2. dodaje se novi stavak 3. koji glasi:

U članku 7. stavak 9. mijenja se i glasi:

„Protiv rješenja Federalnog ministarstva donesenih u postupku revizije ne može se izjaviti žalba, ali se može pokrenuti upravni spor kod Kantonalnog suda nadležnog prema mjestu donošenja rješenja kojim je priznato pravo koje je bilo predmet kontrole po odredbama ovog Zakona.“.

Predsjedatelj je pozvao zastupnike da se očituju o amandmanu usvojenom u Domu naroda.

S 55 glasova za, bez glasova protiv i s jednim suzdržanim glasom, Prijedlog Zakona o izmjenama dopunama Zakona o provođenju kontrole zakonitosti korištenja prava iz oblasti braniteljsko-invalidske zaštite usvojen je u istovjetnom tekstu u oba doma Parlamenta FBiH.

**12.Usvajanje zaključaka Zakonodavno-pravnog povjerenstva,**

Izvješće s 28. i 29. sjednice Zakonodavno-pravnog povjerenstva zastupnici su dobili.

Ispred Povjerenstva, Albin Muslić dao je dodatno obrazloženje.

U svezi inicijative za izmjene i dopune Zakona o radu, koju je pokrenula Institucija ombudsmana za ljudska prava BiH, uz napomenu da je predmetnu inicijativu prihvatilo Zakonodavno-pravno povjerenstvo i prihvatio Odbor za rad i socijalnu zaštitu dok Vlada Inicijativu nije prihvatila.

S 55 glasova za, bez glasova protiv i bez suzdržanih glasova, usvojen je slijedeći

ZAKLJUČAK

Zastupnički dom Parlamenta FBiH prihvaća Inicijativu za izmjene i dopune Zakona o radu, koju je pokrenula Institucija ombudsmana za ljudska prava BiH i zadužuje Vladu FBiH za izradu navedenog propisa.

U svezi Inicijative za izmjene i dopune Zakona o radu, koju je pokrenuo Savez samostalnih sindikata BiH, Odbor za rad i socijalnu zaštitu je podržao Inicijativu i Zakonodavno-pravno povjerenstvo, uz napomenu da Vlada FBiH ne prihvaća izmjenu predmetnog propisa, te je Zastupnički dom nije usvojio (47 glasova za, bez glasova protiv i bez suzdržanih glasova).

U svezi Inicijative za izradu novog Obiteljskog zakona, koju je pokrenula zastupnica Alma Kratina, Odbor za rad i socijalnu zaštitu prihvatio je donošenje predmetnog propisa, Zakonodavno-pravno povjerenstvo prihvatilo je navednu inicijativu. Vlada je iznijela stav da su potrebna značajna financijska sredstva. Inicijativa nije usvojena (45 glasova za, bez glasova protiv i uz 10 suzdržanih glasova).

U svezi Inicijative za donošenje Zakona o izmjenama i dopunama Zakona o faktoringu FBiH koju je pokrenula Udruga banaka FBiH, Vlada FBiH ne prihvaća predmetnu Inicijativu. Odbor za ekonomsku i financijsku politiku podržava inicijativu. Zakonodavno-pravno komisija ne prihvaća predmetnu inicijativu.

S 51 glasom za, jednim glasom protiv i s tri suzdržana glasa, usvojen je sljedeći:

ZAKLJUČAK

Zastupnički dom Parlamenta FBiH ne prihvaća Inicijativu za donošenje Zakona o izmjenama i dopunama Zakona o faktoringu FBiH, koju je podnijela Udruga banaka BiH, broj 01-02-2400/19 od 11.12.2019.godine

Dogovoreno je da se o ostalnim zaključcima očituje na nastavku sjednice.

Obavljena je prozivka nazočnosti zastupnika na sjednici.

Predsjedatelj je prekinuo rad 27. redovite sjednice u 23.44.

**\* \* \***

**NASTAVAK 27. REDOVITE SJEDNICE ZASTUPNIČKOGA DOMA PARLAMENTA FBIH, održan 21.12.2021. godine**

Sjednica je počela u 10.12 u Hotelu Hills na Ilidži.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Dženana Hodžić, Faika Mujanović-Glamočanin i Elzina Pirić.

Nastavilo se sa radom vezanim za točku 12. dnevnoga reda.

1. **Usvajanje zaključaka Zakonodavno-pravnog povjerenstva,**

Elma Đogić pokrenula je inicijativu da se izmjeni članak 9. Zakona o plaćama i naknadama u organima vlasti FBiH, u smislu da se smanje koeficijenti za izabrane dužnosnike, nositelje izvršnih funkcija i savjetnika u iznosu od 20 % od već utvrđenih koeficijenata.

Zakondavno-pravno povjerenstvo nije prihvatila ovu inicijativu, te predlaže zaključak na usvajanje.

S 53 glasa za, bez glasova protiv i s 13 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH ne prihvaća Inicijativu za izmjenu i dopunu Zakona o plaćama i naknadama u organima vlasti FBiH koju je podnijela zastupnica Elma Đogić, broj 01-02-903/20 od 11.05.2020. godine.

Naredni zaključak – Zastupnički dom Parlameneta FBiH traži od Vlade FBiH pripremi i u parlamentarnu proceduru uputi set usuglašenih propisa koje se odnose na isplate plaća i naknada u organima vlasti na razini Federacije BiH, nije usvojen (22 glasa za, bez glasova protiv i 34 suzdržana glasa).

Prijedlog Zaključaka vezano za inicijativu koju je pokrenulo Općinsko vijeće Općine Foča, kojom traži izmjenu članka 12. Zakona o pripadnosti javnih prihoda u Federaciji BiH u smislu da učešće općina u raspodjeli prihoda ne može biti manje od 0,5% ukupnog iznosa koji pripada jedinicima lokalne samouprave. Zakonodavno-pravno povjerenstvo nije prihvatilo ovu inicijativu, te predlaže zaključak.

S 53 glasa za, bez glasova protiv i s 13 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH ne prihvaća Inicijativu za donošenje Zakona o izmjeni Zakona o pripadnosti javnih prihoda koj je podnijelo Općinsko vijeće Općine Foča broj 01-02-1242/20 od 02.07.2020. godine.

Zakonodavno-pravno povjerenstvo u svezi inicijative za autentično tumačenje članka 298. Zakona o stvarnim pravima koju je pokrenuo ravnatelj Komunalnog javnog poduzeća Pokop Sarajevo usvojilo je zaključak koji predlaže Zastupničkome domu.

S 58 glasova za, bez glasova protiv i bez suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH traži od Vlade FBiH da se budućim izmjenama Zakona ostvarnim pravima obvezno tretira i uredi pitanje pojma „zgrada“.

Predsjedatelj je zaključio rad 27. redovite sjednice u 10.22.

Transkript i prijepis transkripta sjednice čine sastavni dio Zapisnika.

TAJNIK PREDSJEDATELJ

ZASTUPNIČKOGA DOMA ZASTUPNIČKOGA DOMA

PARLAMENTA FEDERACIJE BIH PARLAMENTA FEDERACIJE BIH

Ivan Miličević Mirsad Zaimović